projecte-aina/catalan_government_crawling huggingface dataset:
El Centre de Barcelona de l'INEFC realitza estudis de formació permanent adreçats al reciclatge dels professionals de l'educació física i l'esport per contribuir a la millora de la seva qualitat en l'exercici professional i l'acció pedagògica que desenvolupen, i cursos de formació bàsica que possibiliten la introducció dels estudiants universitaris i del públic en general al món de l'activitat física i l'esport.
El Centre de Lleida de l'INEFC realitza cursos de formació permanent teoricopràctics, adreçats a professionals i estudiants de l'àmbit de l'educació física i l'esport, que permeten el reciclatge i ampliació dels seus coneixements.
El Decret legislatiu 1/2000, de 31 de juliol, pel qual s'aprova el Text únic de la Llei de l'esport, estableix, en el seu article 45, que l'Institut Nacional d'Educació Física de Catalunya és un centre d'ensenyament superior per a la formació, l'especialització i el perfeccionament de diplomats i llicenciats en educació física i esport; i també per a la investigació científica i la divulgació dels seus treballs o estudis.
A proposta de l'INEFC, vist l'informe favorable de la Intervenció Delegada d'acord amb el que estableix l'article 23 de la Llei 15/1997, de 24 de desembre, de taxes i preus públics de la Generalitat de Catalunya,
S'aproven els preus dels cursos d'estiu de l'Institut Nacional d'Educació Física de Catalunya (INEFC), centres de Barcelona i Lleida, i del cicle de cursos d'Educació física integral, d'acord amb els imports que s'estableixen a l'annex d'aquesta Ordre.
Es deroguen l'Ordre de 25 de juliol de 2001, per la qual s'aproven els preus dels cursos d'estiu de l'INEFC i l'Ordre de 25 de juliol de 2001, per la qual s'aproven els preus d'inscripció a les Jornades sobre Sistemes Complexos i Esports, i al cicle de cursos d'Educació física integral.
—1 Preus d'inscripció als cursos d'estiu
Persones llicenciades en educació física col·legiades, alumnat d'INEFC i FCAFD, alumnat de magisteri, especialitat en educació física.
Persones llicenciades en educació física no col·legiades, mestres de primària, especialitat en educació física, altres.
Les persones associades o membres de les entitats i associacions amb les quals l'INEFC hagi signat convenis per tal de facilitar la participació mútua dels alumnes de l'INEFC i dels membres d'aquestes entitats i associacions en els cursos que organitzin les entitats i associacions signants, gaudeixen d'un descompte del 20% en el preu de la matrícula dels cursos.
L'alumnat col·laborador en les activitats organitzades per l'INEFC té matrícula gratuïta en els cursos d'estiu.
—2 Preus d'inscripció al cicle de cursos d'Educació física integral:
Atesa la necessitat de fixar els preus públics per als drets d'inscripció a la setena edició de l'Escola d'Estiu del Voluntariat, com a punt de trobada del món associatiu;
Atès el que preveuen els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i amb l'informe previ favorable del Departament d'Economia i Finances i de la Intervenció delegada del Departament de Benestar Social;
S'aproven els preus públics dels drets d'inscripció a la setena edició de l'Escola d'Estiu del Voluntariat, que es fixen en les quantitats següents:
b) En concepte de matrícula, allotjament i manutenció en règim de pensió completa durant 4 dies: 60 euros.
c) En concepte de matrícula i manutenció en règim de mitja pensió durant 4 dies: 50 euros.
En aquells casos en què les persones inscrites decideixin no assistir a la setena edició de l'Escola d'Estiu del Voluntariat, hauran de comunicar-ho abans del 15 de juliol per tal de tenir dret a la devolució de l'import dels drets d'inscripció.
Tota notificació de baixa posterior al dia 15 de juliol comportarà la pèrdua de la totalitat del pagament efectuat.
Aquesta ordre entrarà en vigor l'endemà de la seva publicació al Diari Oficial de la Generalitat de Catalunya.
L'Institut Nacional d'Educació Física de Catalunya realitza estudis de formació permanent adreçats al reciclatge dels professionals de l'educació física i l'esport per contribuir a la millora de la qualitat en l'exercici professional i l'acció pedagògica que desenvolupen, i cursos de formació bàsica que possibiliten la introducció dels estudiants universitaris i el públic en general en el món de l'activitat física i l'esport.
Aquest any 2003, per primera vegada, l'INEFC organitza el "Campus Internacional d'Estiu: l'esport i el turisme com a eines de gestió i desenvolupament del territori", activitat que, tot fusionant els móns de l'esport i del turisme, té l'objectiu de facilitar als alumnes que hi participin tot un conjunt d'eines per capacitar-los per analitzar un territori i descobrir les seves possibilitats en matèria de turisme esportiu i estructurar un pla d'actuació per poder arribar a planificar el desenvolupament sostenible d'un territori en els àmbits de l'esport i el turisme.
A proposta de l'INEFC, vistos els informes favorables de la Intervenció Delegada i de l'Assessoria Jurídica del Departament d'Economia i Finances, i d'acord amb l'article 23 de la Llei 15/1997, de 24 de desembre, de taxes i preus públics de la Generalitat de Catalunya,
S'aproven els preus d'inscripció, de gestió dels serveis d'allotjament i manutenció, i de gestió d'una assegurança de danys personals, aplicables al "Campus Internacional d'Estiu: l'esport i el turisme com a eines de gestió i desenvolupament del territori", que organitza l'INEFC i es realitzarà del 6 al 12 de juliol de 2003, amb els imports següents:
Gestió de l'allotjament i/o manutenció: 24 euros.
Gestió de la pòlissa d'assegurança per danys personals produïts durant la realització de l'activitat: 6 euros.
Atesa la necessitat de fixar els preus públics per als drets d'inscripció a l'Escola d'Estiu del Voluntariat de 2003, que tindrà lloc a Berga, els dies 24, 25, 26 i 27 de juliol, com a punt de trobada del món associatiu;
Atès el previst als articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i amb l'informe previ favorable del Departament d'Economia i Finances i de la Intervenció delegada del Departament de Benestar i Família;
S'aproven els preus públics dels drets d'inscripció a l'Escola d'Estiu del Voluntariat de 2003, que es fixen en les quantitats següents:
Matrícula, àpats i allotjament (Alberg de Berga i Residència Dominiques): 60 euros.
En aquells casos en què les persones inscrites decideixin no assistir a la vuitena edició de l'Escola d'Estiu del Voluntariat, hauran de comunicar-ho abans del 16 de juliol per tenir dret a la devolució de l'import dels drets d'inscripció.
Tota notificació de baixa posterior al dia 16 de juliol comportarà la pèrdua de la totalitat del pagament efectuat.
Aquesta ordre entrarà en vigor l'endemà de la seva publicació al Diari Oficial de la Generalitat de Catalunya.
L'Ordre de 4 de novembre de 1999, per tal de fixar el preu públic per a la utilització del servei d'allotjament i manutenció, vinculava el seu import a una de les tarifes aplicades a la xarxa d'albergs de la Generalitat de Catalunya.
Sembla oportú ara, establir el preu directament per part del Departament d'Ensenyament alhora que se'n preveu la vigència per cursos acadèmics.
En general aquest servei complementari s'obté utilitzant les instal·lacions alienes al Departament d'Ensenyament, com la xarxa d'Albergs de Joventut o altres equipaments.
En alguns casos, però, s'utilitzen instal·lacions pròpies del Departament d'Ensenyament.
D'altra banda, de les tres instal·lacions del Departament d'Ensenyament que ofereixen el servei d'allotjament i manutenció, l'Escola Llar Morelló, d'Esterri d'Àneu ha estat destinada a altres usos, per la qual cosa cal excloure-la de la relació d'instal·lacions.
Atès que al servei d'allotjament i manutenció li és d'aplicació l'article 22 de la Llei 15/1997, de 24 de desembre, de taxes i preus públics de la Generalitat de Catalunya, i d'acord amb l'article 23 de l'esmentada Llei sobre la creació i la modificació dels preus públics;
Modificar els preus públics per utilitzar el servei d'allotjament i manutenció al Complex Educatiu de Tarragona i a l'Escola Llar Lluís Maria Mestres i Martí, d'Olot, per part de l'alumnat dels camps d'aprenentatge de Tarragona, i de la Garrotxa, respectivament, durant el curs acadèmic 2003-2004, que queden establerts de la manera següent:
Per utilitzar el servei de pensió completa (allotjament i manutenció): 18,50 euros per persona i dia.
Per utilitzar el servei de manutenció (dinar o sopar): 5,50 euros per àpat.
Als alumnes de famílies nombroses els seran d'aplicació les exempcions i bonificacions establertes en la legislatura vigent relativa a la protecció d'aquestes famílies.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb l'article 1 d'aquesta Ordre s'ingressaran al compte corrent del centre docent i seran gestionats pel centre pels procediments que preveu l'esmentada Llei 4/1988, i la normativa que la desplega.
Atesa la necessitat de fixar els preus públics per als drets d'inscripció a l'Escola d'Estiu del Voluntariat de 2004, que tindrà lloc a Tortosa, els dies 22, 23, 24 i 25 de juliol, com a punt de trobada del món associatiu;
Atès allò previst als articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i amb l'informe previ favorable del Departament d'Economia i Finances i de la Intervenció Delegada del Departament de Benestar i Família;
S'aproven els preus públics dels drets d'inscripció a l'Escola d'Estiu del Voluntariat de 2004, que es fixen en les quantitats següents:
En aquells casos en què les persones inscrites decideixin no assistir a la novena edició de l'Escola d'Estiu del Voluntariat, hauran de comunicar-ho abans del 16 de juliol per tenir dret a la devolució de l'import dels drets d'inscripció.
Tota notificació de baixa posterior al dia 16 de juliol comportarà la pèrdua de la totalitat del pagament efectuat.
La Llei 11/1997, d'1 d'octubre, de reconeixement de la Universitat Internacional de Catalunya, estableix, en l'article 2 els centres que configuren inicialment aquesta Universitat, així com els estudis que s'hi imparteixen.
Per tal d'ampliar la seva oferta docent, la Universitat Internacional de Catalunya ha sol·licitat al Departament d'Universitats, Recerca i Societat de la Informació el reconeixement d'un nou centre docent ubicat a Barcelona denominat l'Escola Universitària de Tecnologies de la Informació i Comunicació i el reconeixement de la implantació dels estudis d'enginyer tècnic o enginyera tècnica en informàtica de gestió i d'enginyer tècnic o enginyera tècnica en informàtica de sistemes en aquest centre.
D'acord amb aquesta petició, de conformitat amb el que estableixen la Llei 1/2003, de 19 de febrer, d'universitats de Catalunya; la Llei orgànica 6/2001, de 21 de desembre, d'universitats: el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; el Reial decret 557/1991, de 12 d'abril, sobre creació i reconeixement d'universitats i centres universitaris, amb l'acord previ del Patronat Universitari de la Universitat Internacional de Catalunya, i a proposta del director general d'Universitats,
Es reconeix la creació de l'Escola Universitària de Tecnologies de la Informació i Comunicació de la Universitat Internacional de Catalunya, amb domicili al carrer Immaculada, núm. 22, de Barcelona.
Es reconeix la implantació dels estudis d'enginyer tècnic o enginyera tècnica en informàtica de gestió i d'enginyer tècnic o enginyera tècnica en informàtica de sistemes a l'Escola Universitària de Tecnologies de la Informació i Comunicació de la Universitat Internacional de Catalunya.
Un cop homologats els títols i complerts els compromisos adquirits per la Universitat Internacional de Catalunya, el rector o rectora d'aquesta Universitat sol·licitarà a la persona titular del departament competent en matèria d'universitats l'autorització d'inici d'activitats dels estudis, d'acord amb l'article 108 de la Llei 1/2003, de 19 de febrer, d'universitats de Catalunya.
Barcelona, 17 de setembre de 2004
Mitjançant l'article 7.2 de la Llei 4/2000, de 26 de maig, de mesures fiscals i administratives, es va addicionar un nou capítol, el III, al títol II de la Llei 15/1997, del 24 de desembre, de taxes i preus públics de la Generalitat de Catalunya, que creava la taxa per a l'emissió de certificacions de presentació de projectes tècnics d'infraestructures comunes de telecomunicacions als edificis i de butlletins o de certificats d'instal·lació.
L'import de la taxa s'ha incrementat d'acord amb el coeficient d'actualització de les taxes amb tipus de quantia fixa que estableix l'article 38 de la Llei 6/2004, de 16 de juliol, de pressupostos de la Generalitat de Catalunya per al 2004.
La disposició final quarta de la Llei 7/2004, de 16 de juliol, de mesures fiscals i administratives, estableix que cada un dels departaments de la Generalitat ha de publicar al DOGC, mitjançant una ordre del conseller o consellera competent, i amb efectes informatius, una relació de les taxes vigents que gestionen, en les quals s'identifiquin els serveis i les activitats que les generen i les quotes corresponents.
Donar publicitat a les taxes vigents l'any 2004 corresponents als procediments que gestiona la Secretaria de Telecomunicacions i Societat de la Informació del Departament d'Universitats, Recerca i Societat de la Informació, que es detallen a l'annex d'aquesta Ordre.
Barcelona, 9 de desembre de 2004
Concepte: taxa per a l'emissió de certificacions de presentació de projectes tècnics d'infraestructures comunes de telecomunicacions als edificis i de butlletins o de certificats d'instal·lació: 8,05 euros.
Atesa la necessitat de fixar els preus públics per als drets d'inscripció a l'Escola d'Estiu del Voluntariat de 2005, que tindrà lloc a les localitats de Masella, Alp i Puigcerdà els dies 30 de juny i 1, 2 i 3 de juliol, com a punt de trobada del món associatiu;
Atès el que preveuen els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i amb l'informe previ favorable del Departament d'Economia i Finances i de la Intervenció delegada del Departament de Benestar i Família;
S'aproven els preus públics dels drets d'inscripció a l'Escola d'Estiu del Voluntariat de 2005, que es fixen en les quantitats següents:
Matrícula, àpats i allotjament Alberg Abrigall Masella: 65 euros.
Matrícula, àpats i allotjament Hotel Maria Victòria: 80 euros.
Matrícula, àpats i allotjament Alp Hotel Masella: 95 euros.
Si alguna de les persones inscrites decideix no assistir a la desena edició de l'Escola d'Estiu del Voluntariat, ho haurà de comunicar abans del 24 de juny per tenir dret a la devolució de l'import dels drets d'inscripció.
Tota notificació de baixa posterior al dia 24 de juny comportarà la pèrdua de la totalitat del pagament efectuat.
El Centre d'Estudis Jurídics i Formació Especialitzada és un organisme autònom de caràcter administratiu adscrit al Departament de Justícia que va ser creat per la Llei 18/1990, de 15 de novembre, amb la finalitat de dur a terme tasques de formació especialitzada del personal del Departament de Justícia i d'investigació en matèries de la seva competència.
Les instal·lacions del Centre d'Estudis Jurídics i Formació Especialitzada estan destinades a prestar el servei de formació i d'investigació que l'organisme té encomanat.
No obstant això, durant el temps en què la sala d'actes i les aules no siguin necessàries ni per al Centre ni per al Departament de Justícia, són susceptibles de ser utilitzades per altres institucions, públiques o privades.
Atesa la proposta del Consell Rector del Centre d'Estudis Jurídics i Formació Especialitzada; vistos els informes favorables de la Intervenció Delegada i de l'Assessoria Jurídica del Departament d'Economia i Finances, i d'acord amb els articles 22 i 23 de la Llei 15/1997, de 24 de desembre, de taxes i preus públics de la Generalitat de Catalunya,
Es fixen els preus públics per a la utilització de la sala d'actes i de les aules del Centre d'Estudis Jurídics i Formació Especialitzada, d'acord amb els imports que es determinen a l'annex d'aquesta Ordre.
El dret a la utilització de la sala d'actes i de les aules del Centre d'Estudis Jurídics i Formació Especialitzada s'adquireix amb la liquidació del preu públic corresponent.
El pagament del preu públic ha de fer-se mitjançant l'ingrés corresponent al compte restringit d'ingressos del Centre d'Estudis Jurídics i Formació Especialitzada.
La devolució de l'ingrés del preu públic efectuat només es farà per aplicació d'algun dels supòsits de l'article 21 del Decret 277/1999, de 28 de setembre, pel qual s'aprova el reglament sobre taxes i preus públics de la Generalitat de Catalunya.
Barcelona, 12 de juliol de 2005
Preu públic per a l'ús de les instal·lacions i els serveis de la sala d'actes i de les aules del Centre d'Estudis Jurídics i Formació Especialitzada.
Dissabtes i festius: fins a 9 hores, 800 euros.
La Llei 31/2002, de 30 de desembre, de mesures fiscals i administratives va addicionar un nou títol, el XV, a la Llei 15/1997, de 24 de desembre, de taxes i preus públics de la Generalitat de Catalunya, creant la taxa per la prestació de serveis de l'Agència per a la Qualitat del Sistema Universitari de Catalunya.
L'article 7.2 de la Llei 4/2000, de 26 de maig, de mesures fiscals i administratives, va addicionar un nou capítol, el III, al títol II de la Llei 15/1997, de 24 de desembre, precitada, creant la taxa per a l'emissió de certificacions de presentació de projectes tècnics d'infraestructures comunes de telecomunicacions als edificis i de butlletins o de certificats d'instal·lació.
L'import de les taxes s'ha incrementat d'acord amb el coeficient d'actualització de les taxes amb tipus de quantia fixa que estableix l'article 41 de la Llei 20/2005, de 29 de desembre, de pressupostos de la Generalitat de Catalunya per al 2006.
La disposició final quarta de la Llei 7/2004, de 16 de juliol, de mesures fiscals i administratives, estableix que cada un dels departaments de la Generalitat ha de publicar al DOGC, mitjançant una ordre del conseller o consellera competent, i amb efectes informatius, una relació de les taxes vigents que gestionen, en les quals s'identifiquin els serveis i les activitats que les generen i les quotes corresponents.
Donar publicitat a les taxes vigents l'any 2006 corresponents als procediments que gestiona l'Agència per a la Qualitat del Sistema Universitari de Catalunya del Departament d'Universitats, Recerca i Societat de la Informació, que es detallen a l'annex d'aquesta Ordre.
Donar publicitat a les taxes vigents l'any 2006 corresponents als procediments que gestiona la Secretaria de Telecomunicacions i Societat de la Informació del Departament d'Universitats, Recerca i Societat de la Informació, que es detallen a l'annex d'aquesta Ordre.
Barcelona, 13 de febrer de 2006
Conseller d'Universitats, Recerca i Societat
Taxes vigents l'any 2006 del Departament d'Universitats, Recerca i Societat de la Informació
Concepte: taxa per a la prestació de serveis per l'Agència per a la Qualitat del Sistema Universitari Català
Emissió dels informes pertinents per a la contractació de professorat lector i de professorat col·laborador: 10,95 euros.
Emissió de les acreditacions de recerca, per a accedir a la categoria de professorat agregat, o de recerca avançada, per a accedir a la categoria de catedràtic o catedràtica: 26,30 euros.
L'avaluació de l'activitat desenvolupada pels investigadors o per les investigadores: 26,30 euros.
L'avaluació de l'activitat investigadora del personal docent i investigador de les universitats privades: 26,30 euros.
Entitat gestora: Agència per a la Qualitat del Sistema Universitari Català.
Concepte: taxa per a l'emissió de certificacions de presentació de projectes tècnics d'infraestructures comunes de telecomunicacions als edificis i de butlletins o de certificats d'instal·lació.
Òrgan gestor: Secretaria de Telecomunicacions i Societat de la Informació.
El Reial decret 1913/1997, de 19 de desembre, va configurar com a ensenyaments de règim especial els conduents a l'obtenció de titulacions de tècnics esportius, i va aprovar les directrius generals dels títols i dels corresponents ensenyaments mínims, i el Decret 169/2002, d'11 de juny, va establir l'ordenació general dels ensenyaments de règim especial que condueixen a les titulacions oficials de tècnic d'esport i tècnic superior d'esport.
Pel que fa a les proves de caràcter específic per a l'accés a aquests ensenyaments, correspon al Departament d'Educació convocar-les, i des dels inicis de la seva implantació, també les ha organitzat, estant la inscripció a aquesta prova subjecta a l'ingrés de la taxa establerta.
Els ensenyaments del règim especial de tècnic o tècnica d'esport es van implantar inicialment en centres la titularitat dels quals no corresponia al Departament d'Educació, tanmateix la posterior implantació d'aquests ensenyaments en centres de titularitat del Departament d'Educació, han aconsellat desconcentrar l'organització de les proves de caràcter específic, a fi que cada centre les organitzi.
D'altra banda, el temps transcorregut des de l'inici de la implantació d'aquests ensenyaments, aconsella limitar la intervenció de l'Administració en l'organització de les proves.
Per tant, mitjançant l'apartat tercer de l'article 5, de la Llei 21/2005, de 29 de desembre, de mesures financeres, s'ha suprimit la taxa existent.
Atès que és necessari crear el preu públic per a la inscripció a les proves de caràcter específic dels ensenyaments esmentats que es realitzin als centres de titularitat del Departament d'Educació, d'acord amb els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i a proposta de la Direcció General de Formació Professional i Educació Permanent,
1.1 Es crea el preu públic per a la inscripció a la prova de caràcter específic per a l'accés als ensenyaments de règim especial que condueixen a les titulacions oficials de tècnic o tècnica d'esport, i de tècnic o tècnica superior d'esport, en qualsevol modalitat esportiva.
1.2 Es fixa el preu públic, per a l'any 2006, en 49,25 euros.
El preu públic serà exigible abans de la prestació del servei.
A l'alumnat membre de famílies nombroses li seran aplicables les exempcions i bonificacions que estableix la legislació vigent relativa a la protecció d'aquestes famílies.
Barcelona, 28 de febrer de 2006